РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/265-13

28. јун 2013. године

Б е о г р а д

**З А П И С Н И К**

**31. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ,**

**ОДРЖАНЕ 28. ЈУНА 2013. ГОДИНЕ**

Седница је почела у 10,15 часова.

Седници је председавао Петар Петровић, председник Одбора.

Седници су присуствовали чланови Одбора: Биљана Хасановић Кораћ, Маја Гојковић, Неђо Јовановић, Мирна Косановић, Срђан Спасојевић, Павле Марков, Бранислав Митровић (заменик Ивана Јоковића) и Јасмина Обрадовић (заменик Владимира Цвијана).

Седници нису присуствовали чланови Одбора: Драган Николић, Катарина Ракић, Ласло Варга, Ненад Константиновић, Слободан Хомен, Светислава Булајић, Милица Радовић, Срђан Миковић, нити њихови заменици.

Седници су, као повереници предлагача аката, присуствовали Јован Ћосић, начелник одељења, и Златко Петровић, виши саветник у Министарству правде и државне управе.

На предлог председника Одбора усвојен је следећи:

**Д н е в н и р е д :**

1. Разматрање амандмана поднетих на Предлог националне стратегије реформе правосуђа за период 2013 - 2018. године;

2. Разматрање амандмана поднетог на Предлог националне стратегије за борбу против корупције у Републици Србији за период 2013. до 2018. године;

3. Разно.

Пре преласка на рад по утврђеном дневном реду усвојен је, без примедаба, записник са 30. седнице Одбора.

**Прва тачка дневног реда: Разматрање амандмана поднетих на Предлог националне стратегије реформе правосуђа за период 2013 - 2018. године;**

Одбор за правосуђе, државну управу и локалну самоуправу је размотрио амандмане који су поднети на Предлог националне стратегије реформе правосуђа за период 2013 - 2018. године, који је поднела Влада.

На основу чл. 156. став 3. и 191. Пословника Народне скупштине, Одбор за правосуђе, државну управу и лoкалну самоуправу поднео је

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандмане поднете на Предлог националне стратегије реформе правосуђа за период 2013 - 2018. године.

Одбор је одлучио да предложи Народној скупштини да **прихвати** следеће амандмане:

* на Главу III и Главу VII, који је поднела народни посланик Елвира Ковач;
* на Главу V, са исправком, који је поднео народни посланик Неђо Јовановић.

Одбор је одлучио да предложи Народној скупштини да **одбије** следеће амандмане:

* на Главу V, који је поднео народни посланик Арпад Фремонд;
* на Главу VI и Главу VII, који је поднео народни посланик Золтан Пек;
* на Главу VII, који је поднео народни посланик Балинт Пастор;
* на Главу VII, који је поднео народни посланик Ласло Варга.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда:** **Разматрање амандмана поднетог на Предлог националне стратегије за борбу против корупције у Републици Србији за период 2013. до 2018. године;**

Одбор за правосуђе, државну управу и локалну самоуправу је размотрио амандман који је поднет на Предлог националне стратегије за борбу против корупције у Републици Србији за период од 2013. до 2018. године, који је поднела Влада.

На основу чл. 156. став 3. и 191. Пословника Народне скупштине, Одбор за правосуђе, државну управу и лoкалну самоуправу поднео је

И З В Е Ш Т А Ј

Одбор је, у складу са чланом 164. став 1. Пословника Народне скупштине, размотрио амандман поднет на Предлог националне стратегије за борбу против корупције у Републици Србији за период од 2013. до 2018. године.

Одбор је одлучио да предложи Народној скупштини да **прихвати** амандман:

* на Главу V, који је поднео народни посланик Петар Петровић.

За известиоца Одбора на седници Народне скупштине одређен је Петар Петровић, председник Одбора.

**Трећа тачка дневног реда: Р а з н о**

У оквиру ове тачке дневног реда није било питања ни предлога.

Седница је завршена у 10,30 часова.

Седница је тонски снимана.

СЕКРЕТАР ПРЕДСЕДНИК

Љиљана Милетић Живковић Петар Петровић